Arja geguntangan

Arja geguntangan inggih punika seni musik perkusi barungan sané anyar sané taler kaloktah dados gamelan Arja utawi Paarjaan. Soroh arja puniki naenin nglimbak ring désa Sésétan miwah dusun Belaluan. Gamelan puniki pinaka iringan sasolahan drama tari Arja sane kakenehang sampun medal ring pangawit abad ka-20 Masehi. Santukan wangun Arja ngutamayang tembang lan melodrama, musik pengiring kaperluang sane nenten keras, mangda nenten ngirangin keasrian tembang vokal sane katembangang olih para pragina. Ngamiletin pantaraning 10 kantos 12 penabuh, gamelan puniki ngeranjing ring bangan alit. Piranti guntang inggih punika piranti musik sane mautama, tiosan ring suling lan ketabuh ring bangan puniki.

Geguntangan wantah asiki gamelan bangan Bali sane nganggen 2 soroh skala Slendro lan Pelog nganutin skala tembang punika sane nyarengin. Pauwahan skala punika kakaryanin olih pemain suling, wantah asiki instrumen sane makta melodi, antuk nguwah sistem penutup (tatekep). Sakadi tabuh gamelan sane ngiringang igel, drama sane lianan lan soroh tabuh paigelan sane lianan.

 Pustaka 

Kategori:Budaya Bali
Kategori:Dénpasar Selatan, Dénpasar